ILINK – ITEL วิ่งคึก! ลุ้นโชว์กำไรไตรมาส 2 โต หลังตุน Backlog แน่น – คว้างานใหม่เพียบ
ILINK จับมือ ITEL บวกแรง! ลุ้นโชว์กำไรไตรมาส 2/64 โต หลังตุน Backlog แน่น – คว้างานใหม่เพียบ
ILINK จับมือ ITEL บวกแรง! ลุ้นโชว์กำไรไตรมาส 2/64 โต หลังตุน Backlog แน่น – คว้างานใหม่เพียบ
6 ส.ค. 2564

ผู้สื่อข่าวรายงานว่า ณ เวลา 11.23 น. ราคาหุ้น บริษัท อินเตอร์ลิ้งค์ เทเลคอม จำกัด (มหาชน) หรือ ITEL อยู่ที่ระดับ 5.90 บาท บวก 0.30 บาท หรือ 5.36% สูงสุดที่ระดับ 6.05 บาท ต่ำสุดที่ระดับ 5.50 บาท ด้วยมูลค่าการซื้อขาย 215.84 ล้านบาท
เช่นเดียวกับราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK อยู่ที่ระดับ 9.15 บาท บวก 0.35 บาท หรือ 3.98% สูงสุดที่ระดับ 9.25 บาท ต่ำสุดที่ระดับ 8.80 บาท ด้วยมูลค่าการซื้อขาย 41.88 ล้านบาท
ทั้งนี้ คาดนักลงทุนเข้าซื้อเก็งกำไรหลังมีการประเมินว่าทั้ง 2 บริษัทจะรายงานกำไรงวดไตรมาส 2/64 ออกมาเติบโตอย่างมีนัยสำคัญ
โดย บล.โนมูระ พัฒนสิน ระบุในบทวิเคราะห์ มองกำไรทั้งปีของ ITEL เติบโตสูง 40% จากทั้ง 3 ธุรกิจ (Data service, Data center, ธุรกิจติดตั้งโครงข่ายสื่อสาร) ซึ่งยังมี Backlog สูง 4.3 พันล้านบาท หนุนการรับรู้รายได้ปีนี้ 1.4-1.7 พันล้านบาท และ Margin โดยรวมยังอยู่ในระดับที่ดี ระยะสั้นประเมินกำไรไตรมาส 2/2564 เพิ่มขึ้น เทียบช่วงเดียวกันของปีก่อน, ทรงตัว เทียบไตรมาสก่อนหน้า และลุ้นการเข้าประมูลงานใหม่ด้าน Security ราว 2 งาน รวมทั้งงาน USO-TOT และงาน Course Online ช่วงมิ.ย. เป็นต้นไป จะเปิด Upside ให้ผลประกอบการ
ด้านสาววริษา อนันตรัมพร ผู้จัดการทั่วไปของ ILINK เปิดเผยว่า แนวโน้มกำไรสุทธิในไตรมาส 2/64 จะปรับตัวเพิ่มขึ้น จากไตรมาสเดียวกันปีก่อน ที่มีกำไรสุทธิอยู่ที่ 69.23 ล้านบาท จากการบริหารจัดการต้นทุนอย่างมีประสิทธิภาพ
ขณะที่ล่าสุด บริษัทลงนามในสัญญาได้ลงนามในสัญญาจ้างเหมาติดตั้งสายใยแก้วนำแสงใต้น้ำ (Underwater Optical Fiber Cable) พร้อมจัดหาวัสดุอุปกรณ์ด้วยวิธีประกวดราคาอิเล็กทรอนิกส์ (e-bidding) สัญญาเลขที่ ID3-4616-TGE ลงวันที่ 2 สิงหาคม 2564 กับการไฟฟ้านครหลวงเป็นที่เรียบร้อยแล้ว โดยงานดังกล่าวมีมูลค่ารวม 84,637,000 บาท